Нова Горица

**Нова Горица** (словенечки: *Nova Gorica*) — гратче и седиште на истоимената општина во Словенија. Градот има население од 13,031 жители. Градот се наоѓа во западна Словенија, близу границата со Италија. Овој град е нов и бил изграден во 1948 година, после Парискиот мировен договор се основале границите на ФНРЈ, кога градот Горица останал надвор од ФНРЈ, односно во Италија. Месното население градот го нарекува само како **Горица** и тоа име е на регистарските таблички.

## Име
Потеклото на самото име „Горица“ е словенско. Вообичаениот месен поим за градот е „Горица“ (т.е. без претставката „Нова“), додека жителите имаат тенденција да го нарекуваат соседниот италијански град како „Стара Горица“. Оваа употреба се образува и во словенечките регистарски таблички („GO“ за Горица), како и во името на месниот фудбалски клуб НД Горица. Зборот „горица“ е деминутивен облик на словенечката вообичаена именка „гора“. На архаичен словенечки јазик значело и „лозје“. Вообичаен е топоним во Словенија и во други области со словенечки населени места, како и вообичаено во областите кои имаат или историски имале словенско говорно население.

## Историја
Нова Горица е најмладиот голем град во Словенија, изграден во современиот дух од 1948 година, кога Парискиот мировен договор воспоставил нова граница помеѓу Југославија и Италија.

## Култура и образование
Во Нова Горица се наоѓа на еден од трите национални театри во Словенија. Културната установа  е сместена во Кромбершкиот замок во приградската населба Кромберк.

Универзитетот во Нова Горица се наоѓа во предградието Рожна Долина. Гимназијата „Нова Горица“, сместена во средиштето на градот, е едно од најреномираните средни училишта во Словенија.

Во Нова Горица излегува културниот магазин *[[Razpotja]]* (во превод: Раскрсници).

## Рид Костањевица
На југ од гратчето се наоѓа ридот Костањевица, дом на црквата во чест на Благовештение на Пресвета Богородица и францискански манастир од 17 век со обилни богатства од минатото. Последните членови на Бурбонците, француското кралско семејство, се закопани во крипта под црквата (самиот Шарл X и членовите на неговото семејство и придружбата, вклучувајќи го и неговиот син Луј Антоан, и неговиот внук Анри д'Артоа, внук на Луј (ниту Луј Антоан ниту Анри никогаш не владееле како кралеви)). Тој избегал од Франција по револуцијата во 1830 година, наоѓајќи засолниште во Горица, и на крајот умрел таму. Таму е погребан и Пјер Луј Жан Касимир де Блакас, бурбонски благородник кој исто така починал во егзил (во 1839 година).

## Света Гора
[мини|Нова Горица гледана на [Света Гора (Словенија)|Света Гора.]]
Наспроти ридот Костањевица, северно од гратчето се наоѓа населбата Света Гора која е врв од 682 м што привлекува аџии веќе 450 години. Погледот од таму е исклучителен, а на ведар ден посетителите можат да видат до Истра, Венеција, Доломитите и Камничките и Јулиските Алпи. Врвот на планината е дом на прекрасна базилика, каде што повремено се одржуваат концерти, францискански манастир и музеј на Битките кај Соча.

## Луѓе
### Уметност и наука
* Диего де Бреа, театарски режисер
* Деан Комел, филозоф
* Мирт Комел, филозоф и автор
* Бранко Марушиќ, историчар
* Маја Новак, писател
* Душан Пирјевец Ахац, филозоф и книжевен критичар (роден во Солкан, сега дел од Нова Горица)
* Катја Перат, поетеса и есеист
* Урош Сељак, физичар, космолог
* Митја Великоња, социолог
* Ерика Воук, поет
* Данило Завртаник, физичар и изучувач
* Марко Пељхан, уметник
* Каја Антлеј, уметник со виртуелна и проширена стварност за музејско наследство и вселена

### Политика и јавни функции
* Роберт Голоб, тековен премиер на Словенија
* Борут Пахор, политичар, тековен претседател на Словенија
* Звонко Фишер, поранешен државен јавен обвинител на Словенија
* Томаж Марушич, политичар, поранешен министер за правда на Словенија (1998–2000)
* Власта Нусдорфер, детски психолог, поранешен словенечки народен обвинител
* Сенко Пличанич, адвокат и политичар, поранешен министер за правда на Словенија
* Мајда Ширца, филмски критичар и политичар, министер за култура на Словенија (2008–2011)
* Патриција Шулин, политичар, член на Европскиот парламент
* Самуел Жбогар, политичар и дипломат, поранешен министер за надворешни работи на Словенија  

### Спорт
* Јернеј Абрамич, слаломски кајакар
* Јуре Франко, првак во скијање
* Крис Јоган, фудбалер
* Алеш Кокот, фудбалер
* Урош Кодеља, слаломски кајакар
* Јан Мочник, кошаркар
* Матеј Мугерли, друмски велосипедист
* Јани Штурм, фудбалер
* Ева Мори, одбојкарка

### Музика
* Игор Видмар, рок музичар и новинар
* Изток Млакар, кантавтор и глумец
* Аљоша Буха, рок музичар

### Останато
* Јана Кривец, шаховски велемајстор
* Војтех Равникар, архитект
* Давид Тасиќ, новинар, политички затвореник (Судење на ЈБТЗ), и издавач

## Збратимени градови
* Александровац, Србија
* Клагенфурт, Австрија
* Оточац, Хрватска
* Сан Вендемјано, Италија
* Огуз, Азербејџан

## Поврзано
* Плоштад „Европа“

## Наводи

## Надворешни врски

* Службено мрежно место на Градска Општина Нова Горица
* Туристички информации 
* 
* Нова Горица  на Geopedia


Категорија:Поделени градови
Категорија:Населени места во Градска Општина Нова Горица
Категорија:Градови во Приморска
Категорија:Италијанско-словенечки гранични премини
Категорија:Нови паланки
Категорија:Нови паланки основани во 1940-тите